
Parlamentul  României

Camera  Deputaţilor

Comisia pentru industrii si servicii
                                                             Bucureşti, 28.04.1999

                                                                                           Nr. 97/XVIII/3

A V I Z

asupra proiectului de Lege privind Ordonanţa de urgenţă nr.48/1999 pentru modificarea şi completarea Legii audiovizualului nr.48/1992  
În conformitate cu prevederile art.86 din Regulamentul Camerei Deputaţilor, comisia noastră a fost sesizată cu adresa nr.136/27.04.1999 pentru dezbaterea şi avizarea acestei ordonanţe de urgenţă a Guvernului.

În cadrul şedinţei din data de 28.04.1999, comisia a examinat proiectul de lege privind Ordonanţa de urgenţă a Guvernului nr.48/1999 şi a hotărât, cu unanimitate de voturi, să avizeze favorabil propunerea legislativă sus amintită, dar cu amendamente admise.

Avizul comisiei şi amendamentele respective sunt înaintate Comisiei pentru cultură, arte, mijloace de informare în masă, care este sesizată în fond.

Conform art.74 alin.(2) din Constituţia României, proiectul de lege are caracter de lege ordinară.

PREŞEDINTE,                                      SECRETAR,

        Dan Ioan Popescu                                   Istvan Antal
Exp.parlam.                                       

Iulian Ceauşu

Anexa 1

A M E N D A M E N T E        A D M I S E

la proiectul de Lege pentru aprobarea Ordonanţei de urgenţă a Guvernului nr.48/1999 pentru modificarea şi completarea Legii audiovizualului nr.48/1992 

Nr.

crt.
Text proiect de lege


Text propus

Autorul
Motivaţie

0
1
2
3

1.
Art.14 (3) La expirarea termenului se organizează, în mod obligatoriu, un nou concurs.
Art.14 (3) La expirarea termenului precum şi în cazul renunţării la licenţe se organizează, în mod obligatoriu, un nou concurs.

Dep. Petre Naidin


Cuprinderea şi a altor cazuri care trebuie să conducă la organizarea unui concurs.


Art.14 (4) Pentru situaţiile în care la expirarea duratei de valabilitate a licenţei de emisie, o nouă licenţă este atribuită prin concurs pentru aceeaşi localitate şi în aceleaşi condiţii tehnice, altei persoane juridice decât vechiul titular, acesta din urmă va putea continua difuzarea programului până cel mult la intrarea în funcţiune a staţiei noului titular de licenţă de emisie, fără a putea depăşi însă durata termenelor legale de intrare în funcţiune a noii staţii de emisie.


Art.14 (4) Pentru situaţiile în care la expirarea duratei de valabilitate sau renunţare la licenţa de emisie, o nouă licenţă este atribuită prin concurs pentru aceeaşi localitate şi în aceleaşi condiţii tehnice, altei persoane juridice decât vechiul titular, acesta din urmă va putea continua difuzarea programului până cel mult la intrarea în funcţiune a staţiei noului titular de licenţă de emisie, fără a putea depăşi însă durata necesară autorizaţiei tehnice de funcţionare.

Dep. Romulus Moucha
Referire clară fără ambiguităţi juridice, a termenului în care mai poate funcţiona persoana juridică, gestionară a respectivei frecvenţe.

2
3

3.
Art.18 (1) Agenţia Naţională pentru Comunicaţii şi Informatică, poate propune Consiliului Naţional al Audiovizualului, din motive de compatibilitate electromagnetică, modificarea frecvenţei prevăzute în licenţa de emisie, fără întreruperea serviciului şi cu asigurarea unei recepţii de calitate echivalentă, precum şi a altor caracteristici tehnice implicate.
Art.18 (1) Agenţia Naţională pentru Comunicaţii şi Informatică, poate propune Consiliului Naţional al Audiovizualului, din motive de compatibilitate electromagnetică, modificarea frecvenţei prevăzute în licenţa de emisie în aceiaşi bandă fără întreruperea serviciului şi cu asigurarea unei recepţii de calitate echivalentă, precum şi a altor caracteristici tehnice implicate.

Dep. Romulus Moucha


Pentru mai multă claritate a ideii în sine.

Se evită trecerea în bandă vest a unor posturi ce lucrează în bandă est, prin evitarea formalităţilor legale, având ca "motivaţie" incompatibilităţi de natură strict tehnică.

                                                           PREŞEDINTE,                                                                SECRETAR,

                                                        Dan Ioan Popescu                                                               Istvan Antal

Exp. Parlam.

Iulian Ceauşu

